Korisnički priručnik za Cyber-shot
Ispis
Glavna stranica > Rješavanje problema > Rješavanje problema > Baterijska jedinica i napajanje

## Baterijska jedinica i napajanje

Baterija se ne može umetnuti u fotoaparat.

- Umetnite bateriju u ispravnom smjeru dok polugica za vađenje baterije ne 'sjedne'.

Fotoaparat se ne može uključiti.

- Nakon umetanja baterijske jedinice potrebno je neko vrijeme dok fotoaparat ne proradi.

- Provjerite je li baterija pravilno umetnuta.

- Baterijska jedinica će se isprazniti sama čak i ako je ne koristite. Prije korištenja napunite baterijsku jedinicu.

- Provjerite je li vrsta baterije NP-BG1 ili NP-FG1.

Fotoaparat se neočekivano isključuje.

- Ovisno o fotoaparatu i temperaturi baterije, fotoaparat se može automatski isključiti iz sigurnosnih razloga. U tom će se slučaju na zaslonu prethodno pojaviti obavijest o sigurnosnom isključivanju.

- Ako neko vrijeme ne koristite uključeni fotoaparat dok je [Eko mod] podešeno na [Standardno] ili [Maksimum], fotoaparat će se automatski isključiti kako bi se spriječilo trošenje baterijske jedinice. Ponovno uključite fotoaparat.

Došlo je do odstupanja između prikaza preostalog trajanja baterije i stvarnog stanja.

- Ova pojava nastaje kad se fotoaparat koristi na pretjerano hladnim ili pretjerano toplim mjestima.

- Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

Svjetlo napajanja/punjenja fotoaparata treperi dok se baterija puni.

- Provjerite je li vrsta baterije NP-BG1 ili NP-FG1.

- Svjetlo napajanja/punjenja fotoaparata sporo treperi kada koristite bateriju koja dugo nije korištena. U tim slučajevima izvadite bateriju iz fotoaparata i ponovo je umetnite.

- Podrobnije informacije naći ćete u »Baterijska jedinica« [Pojedinosti].

Baterija nije napunjena iako se svjetlo napajanja/punjenja isključilo, a punjenje je dovršeno.

- Ovo se događa kad se baterija nalazi na izrazito vrućem ili hladnom mjestu. Napunite bateriju u odgovarajućem rasponu temperature za punjenje između 10°C do 30°C.

Fotoaparat proizvodi zvuk kad ga se protrese.

- Ako napajanje nije uključeno, fotoaparat može proizvesti zvuk kad ga se protrese. Ne radi se o neispravnom radu.

Natrag na vrh